Το ***BioShock*** είναι σειρά βιντεοπαιχνιδιών βολών πρώτου προσώπου που αναπτυσσόταν από την Irrational Games και σχεδιάζεται από τον Κεν Λεβίν. Το πρώτο παιχνίδι της σειράς κυκλοφόρησε για τα Microsoft Windows και το Xbox 360 στις 21 Αυγούστου του 2007 στη βόρεια Αμερική, και τρεις μέρες αργότερα στην Ευρώπη και την Αυστραλία. Η εκδοχή του παιχνιδιού για το PlayStation 3, η οποία αναπτύχθηκε από την 2K Marin, κυκλοφόρησε διεθνώς στις 17 Οκτωβρίου του 2008 και στη βόρεια Αμερική στις 21 Οκτωβρίου του ίδιου έτους περιέχοντας πρόσθετα στοιχεία. Το παιχνίδι, επίσης, κυκλοφόρησε στις 7 Οκτωβρίου του 2009 για το σύστημα Mac OS X. Αναπτύχθηκαν εκδοχές του παιχνιδιού και για τα κινητά τηλέφωνα, από την IG Fun. Το sequel, *BioShock 2* κυκλοφόρησε στις 9 Φεβρουαρίου του 2010. Στις 12 Αυγούστου του ίδιου έτους η Irrational Games αποκάλυψε ένα trailer για το νέο, τότε, παιχνίδι της με τον τίτλο *BioShock Infinite*, το οποίο κυκλοφόρησε στις 26 Μαρτίου του 2013. Η κυκλοφορία του τελευταίου σημείωσε πωλήσεις άνω των 11 εκατομμυρίων αντίγραφα μέχρι το Μάιο του 2015, ενώ και τα τρία παιχνίδια μαζί έχουν πουλήσει πάνω από 25 εκατομμύρια αντίγραφα. Στις 30 Ιουνίου του 2016, η 2K Games ανακοίνωσε το *BioShock: The Collection*, ένα πακέτο που περιέχει και τα τρία παιχνίδια της σειράς μαζί με όλα τα expansions τους και με αναβαθμισμένα γραφικά για τις κονσόλες της ένατης γενιάς βιντεοπαιχνιδιών (PlayStation 4, Xbox One). Κυκλοφόρησε στις 13 Σεπτεμβρίου του 2016.

Τρόπος παιχνιδιού
-----------------

Τα παιχνίδια στη σειρά *BioShock* ανήκουν στην κατηγορία βολών πρώτου προσώπου (FPS). Η σειρά θεωρείται πνευματικός διάδοχος του *System Shock 2*, στο οποίο πολλοί προγραμματιστές της Irrational Games έχουν αναμειχθεί στο παρελθόν. Ενώ συγκεκριμένες μηχανικές διαφέρουν ανάμεσα και στα τρία παιχνίδια, μοιράζονται κοινά χαρακτηριστικά. Αυτά είναι η χρήση επιθέσεων σωματικών και με όπλα, υπερφυσικών δυνάμεων και παθητικών ικανοτήτων που λαμβάνονται με γενετικές τροποποιήσεις ("Plasmids" στα πρώτα δύο παιχνίδια, "Vigors" στο *Infinite*). Ο παίκτης πρέπει να χρησιμοποιήσει το περιβάλλον με στρατηγική για να προχωρήσει στο παιχνίδι και να γλιτώσει τις επιθέσεις των αντιπάλων. Ο παίκτης μπορεί να διαλέγει μεθόδους δράσης, για παράδειγμα μπορεί είτε να αποφύγει αντιπάλους με διάφορους τρόπους, είτε να εισέλθει απευθείας στη μάχη. Μπορεί, επίσης, να προσαρμόσει τις ικανότητες των όπλων και τις σωματικές ικανότητες του εκάστοτε χαρακτήρα στις δικές του προτιμήσεις. Επιπλέον, συλλέγονται πυρομαχικά, αντικείμενα επούλωσης, υλικά που σχηματίζουν αντικείμενα, και υπάρχουν συγκεκριμένα σημεία για αγορές και αναβαθμίσεις, με τη μορφή μηχανών με φρουτάκια.

Παιχνίδια
---------

### *BioShock* (2007)

Κύριο λήμμα: BioShock (βιντεοπαιχνίδι)
Το πρώτο *BioShock* λαμβάνει χώρα το 1960, στη φανταστική υποθαλάσσια πόλη της Rapture (ακριβής τοποθεσία: 63° 2' N, 29° 55' W, περίπου 433 χιλιόμετρα δυτικά του Ρέικιαβικ , την πρωτεύουσα της Ισλανδίας). Χτισμένη τα τέλη της δεκαετίας του 1940 από τον επιχειρηματία μεγιστάνα Andrew Ryan, ήταν ουτοπία laissez-faire για τους ανθρώπους που επιθυμούσαν να εργάζονται, να ζουν, και να ευδαιμονούν σε μία κοινωνία, μακριά από την αυξανόμενη καταπίεση των κυβερνήσεων και των αρχών.

Σύντομα, οι επιστήμονες της Rapture ανακαλύπτουν μία ουσία, που ονομάζεται ADAM, μέσα σε ένα είδος θαλάσσιου σαλιγκαριού στον πάτο του ωκεανού. Με την ουσία αυτή, οι επιστήμονες μπορούσαν να δημιουργήσουν πλασμίδια, τα οποία τροποποιούν το ανθρώπινο γενετικό υλικό, παρέχοντάς του υπερφυσικές ικανότητες, κάνοντάς το ένα πολύτιμο προϊόν. Εφήυραν ένα τρόπο επίτευξης κέρδους με τη συγκομιδή ADAM χρησιμοποιώντας μικρά κοριτσάκια, που ονόμαζαν "Little Sisters" (Αδερφούλες), εμφυτεύοντας θαλάσσια σαλιγκάρια στα στομάχια τους. Η εκτεταμένη χρήση του ADAM αποδείχθηκε πως οδηγούσε σε πνευματική αστάθεια των χρηστών του και, μαζί με άλλα πολιτικά και κοινωνικά κινήματα της Rapture, οι Little Sisters έγιναν στόχοι αυτών που επιθυμούσαν περισσότερο ADAM. Για να τις προστατεύσουν, οι επιστήμονες δημιούργησαν τους Dig Daddies, πνευματικά έτοιμους και μεταλλαγμένους ανθρώπους σε τεθωρακισμένες καταδυτικές στολές, που απέκρουαν τους κυνηγούς των Little Sisters.

Την Πρωτοχρονιά του 1959, ξέσπασε πόλεμος μεταξύ των κοινωνικών τάξεων της Rapture, με έναυσμα των εξαρτημένων από το ADAM, με το όνομα "Splicers" (Ενωτές). Μέσα σε ένα χρόνο, ο πόλεμος δημιούργησε δυστοπία στην πόλη, με τους ελάχιστους μη-χρήστες ADAM να φυλάσσονται από τους Splicers.

Ο παίκτης ελέγχει τον Jack, έναν άντρα που πηγαίνει τυχαία στη Rapture, όταν το αεροπλάνο του συγκρούεται κοντά στο σταθμό της βαθύσφαιρας της Rapture. Σύντομα καθοδηγείται, μέσω ραδιοφώνου, από έναν άντρα με το όνομα Atlas, ο οποίος τον συμβουλεύει να προστατευθεί από τους Splicers και να σώσει την οικογένειά του από τον αδίστακτο Anrew Ryan.

Το *BioShock* αρχικά κυκλοφόρησε στις 21 Αυγούστου του 2007 για τα Microsoft Windows και το Xbox 360. Στις 17 Οκτωβρίου του 2008, κυκλοφόρησε port για το PlayStation 3. Το παιχνίδι δέχθηκε διθυραμβικές κριτικές, οι οποίες επαίνεσαν τη βασισμένη-στην-ηθική εξέλιξη της ιστορίας του, τα περιβάλλοντα που απορροφούν τον παίκτη, και τη δυστοπικό υπόβαθρο εμπνευσμένο από δημιουργίες της Άυν Ραντ. Σύμφωνα με τον διευθυντή της Take-Two, Στράους Ζέλνικ, το παιχνίδι πούλησε περίπου 3 εκατομμύρια αντίγραφα μέχρι τον Ιούλιο του 2009.

### *BioShock 2* (2010)

Κύριο λήμμα: BioShock 2

  

### *BioShock Infinite* (2013)

Κύριο λήμμα: BioShock Infinite

Μέλλον
------

Στις 19 Νοεμβρίου του 2015, στο συνέδριο MKM Partners Investor Day της Νέας Υόρκης, ο Στράους Ζέλνικ δήλωσε πως το τέταρτο *BioShock* θα αναπτυχθεί από την 2K California, με την Irrational Games και τον Κεν Λεβίν (δημιουργός σκηνοθέτης) να έχουν αποχωρήσει από το franchise. Ο ίδιος ξεκινά με μία ομάδα περίπου 15 ατόμων, πρώην μέλη της Irrational, μία νέα μικρή ομάδα ανάπτυξης μέσα στην Take-Two. Η αιτία της αποχώρησής του ήταν η αρνητική επίπτωση της ανάπτυξης του *BioShock Infinite* στην υγεία, αλλά και το γάμο του.

Παραπομπές
----------

1. ↑  «The Return Of Irrational Games». Game Informer. 8 Ιανουαρίου 2010. Ανακτήθηκε στις 20 Ιανουαρίου 2010.
2. ↑  «BioShock street date is August 21». The Cult of Rapture. 1 Μαρτίου 2007. Αρχειοθετήθηκε από το πρωτότυπο στις 30 Σεπτεμβρίου 2007. Ανακτήθηκε στις 4 Νοεμβρίου 2007.
3. ↑  «BioShock Coming October 21». IGN. 19 Αυγούστου 2008. Αρχειοθετήθηκε από το πρωτότυπο στις 22 Αυγούστου 2008. Ανακτήθηκε στις 19 Αυγούστου 2008.
4. ↑  «2K Games Injects PlayStation 3 System Owners with Genetically Enhanced Version of BioShock». Take 2 Interactive. 28 Μαΐου 2008. Αρχειοθετήθηκε από το πρωτότυπο (Press release) στις 31 Μαΐου 2008. Ανακτήθηκε στις 2 Αυγούστου 2008.
5. ↑  «Bioshock for Mac on October 7th». Tuaw. 21 Σεπτεμβρίου 2009. Αρχειοθετήθηκε από το πρωτότυπο στις 26 Οκτωβρίου 2009. Ανακτήθηκε στις 20 Νοεμβρίου 2009.
6. ↑  «Mobile Gamers: Welcome to Rapture – IG FUN TO BRING THE AWARD WINNING "BIOSHOCK" TO MOBILE». IG Fun. 11 Φεβρουαρίου 2008. Αρχειοθετήθηκε από το πρωτότυπο στις 1 Δεκεμβρίου 2008. Ανακτήθηκε στις 30 Μαΐου 2008.
7. ↑  Makuch, Eddie (28 Μαΐου 2015). «BioShock Franchise Still "Really Important," Publisher Says». Gamespot. Ανακτήθηκε στις 28 Μαΐου 2015.
8. ↑  Remo, Chris (20 Αυγούστου 2007). «"Ken Levine on BioShock: The Spoiler Interview"». *ShackNews*. Αρχειοθετήθηκε από το πρωτότυπο στις 16 Οκτωβρίου 2009. Ανακτήθηκε στις 24 Οκτωβρίου 2016.
9. ↑  Onyett, Charles (16 Αυγούστου 2007). «BioShock Review». *IGN* (στα Αγγλικά). Ανακτήθηκε στις 23 Οκτωβρίου 2016.
10. ↑  Bray, Hiawatha (27 Αυγούστου 2007). «BioShock lets users take on fanaticism through fantasy». *Boston.com*.. Ανακτήθηκε στις 23 Οκτωβρίου 2016.
11. ↑  Tom, Ivan (18 Ιουνίου 2009). «"Take-Two Targets Five Million BioShock 2 Sales"». *Next-Gen*. Αρχειοθετήθηκε από το πρωτότυπο στις 3 Οκτωβρίου 2010. Ανακτήθηκε στις 24 Οκτωβρίου 2016.
12. ↑  «BioShock Creator's Next Game "Highly Creative and Innovative"». *GameSpot*.. Ανακτήθηκε στις 24 Οκτωβρίου 2016.
13. ↑  «BioShock creator Irrational Games is shutting down». *GameSpot*.. Ανακτήθηκε στις 24 Οκτωβρίου 2016.
14. ↑  «Everything We Know So Far About 'BioShock 4'» (στα αγγλικά). Αρχειοθετήθηκε από το πρωτότυπο στις 2016-10-23.. Ανακτήθηκε στις 24 Οκτωβρίου 2016.

Περεταίρω ανάγνωση
------------------

* *BioShock: Rapture*, του John Shirley (2011) ISBN 0-7653-2484-9

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **BioShock (σειρά)** |

* Επίσημος ιστότοπος

  


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
*BioShock* |
| --- |
|  |
| 
* Irrational Games
	+ Κεν Λεβίν
* 2K Australia
* 2K Marin
 |
|  |
| Βιντεοπαιχνίδια | 
* *BioShock*
* *BioShock 2*
	+ *Minerva's Den*
* *BioShock Infinite*
	+ *Burial at Sea*
 |
|  |
| Χαρακτήρες | 
* Andrew Ryan
* Elizabeth
* Booker DeWitt
* Rosalind και Robert Lutece
 |
|  |
| Σχετικά λήμματα | 
* Rapture
* Columbia
* *System Shock 2*
* *PlayStation All-Stars Battle Royale*
* *BioShock: The Collection*
 |
|  |
| 
* **Κατηγορία Κατηγορία:BioShock**
 |

 |